
	Objekta higiēniskais novērtējums

	Kuldīgā


	02.06.2022


	1. Objekta nosaukums: Atpūtas komplekss „Draudzība”

	2. Objekta īpašnieks: SIA „OC Liepāja”, reģistrācijas apliecības Nr. 40003421648, Brīvības iela 39, Liepāja, LV-3401

	3. Objekta adrese: Atpūtas komplekss „Draudzība”, Bernāti, Nīcas pagasts, Dienvidkurzemes novads, LV-3471

	4. Novērtēšanu veica: 31.05.2022. Kurzemes kontroles nodaļas vecākā higiēnas ārste Inesa Kaseviča

	5. Novērtēšanā piedalījās: SIA “OC Liepāja” pārstāve Anete Leinbote

	6. Konstatēts 
 Atbilstoši saņemtai informācijai konstatēts, ka telpas atpūtas kompleksā „Draudzība” (Bernātos, Nīcas pagastā, Dienvidkurzemes  novadā) paredzēts izmantot pieaugušo un bērnu atpūtas vajadzībām vasaras sezonā, t.sk. bērnu nometnes vajadzībām. 
6.1. Vispārīgās ziņas par objektu/ objekta raksturojums
Veicot telpu higiēnisko novērtēšanu tika konstatēts: 2,86 ha lielais atpūtas komplekss “Draudzība” atrodas dabas parkā “Bernāti”, ietver astoņas ēkas, kuras tika projektētas un būvētas padomju laikā bērnu vasaras nometnes darbībai.
 Atpūtnieki (vai bērnu nometnes dalībnieki) tiks izvietoti atpūtas kompleksa numuriņos dzīvojamā korpusā (divstāvu ķieģeļu ēka, sastāv no trīs sekcijām, ar atsevišķu ieeju katrā sekcijā).  Katrā numuriņā ir 2-4 gultas ar gultas veļu, galds, krēsli, drēbju skapji. Maksimālais dalībnieku skaits  - 79. Gultas veļa un gultas piederumi ir pietiekošā daudzumā. Tīrās veļas uzglabāšanai ir atsevišķa telpa-noliktava, kas aprīkota ar plauktiem. Netīrā veļa tiek glabāta neabsorbējošos tekstila maisos. Veļas mazgāšana paredzēta SIA „Parella” veļas mazgātavā. Katrā stāvā ir atsevišķas tualetes (2) un duša telpas (2). Visās tualetēs priekštelpas un dušas telpas ir aprīkotas ar izlietnēm roku mazgāšanai (3). Tualetēs ir tualetes papīrs, šķidrās ziepes un roku susināšanas līdzekļi (vienreizējie dvieļi). Sanitāri tehnisko ierīču skaits un veids atbilst higiēnas prasībām. Teritorijā ir iekārtota vēl viena tualetes ēka (2 klozetpodi, 2 izlietnes roku mazgāšanai, viena dušas iekārta)
 Atpūtas kompleksa teritorijā atrodas ēdnīcas ēka, administratīva ēka ar medicīnas kabinetu, info centrs ar darba un atpūtas telpu personālām, divas spēļu mājiņas (katrā mājiņā ir divas atsevišķas lielas zāles bērnu aktivitātēm). Sporta nodarbībām tiek izmantots  stadions, pludmale, sporta laukums. 
Visas telpas ir apmierinošā sanitāri-tehniskā stāvoklī.     
6.2. Iekštelpu virsmu apdare telpu apdarei izmantoti mazgājami, dezinficējami, telpu funkcijai atbilstoši materiāli. Dzīvojamās telpās– linoleja grīdas segums, sienas – krāsotas; tualetēs, dušās –  sienas un  grīdas ar flīžu segumu. Telpās grīdas ir stabilas, nav slidenas, grīdas segums nav bojāts.  
6.3. Apgaismojums - telpās nodrošināts mākslīgais un dabīgais apgaismojums. Telpās visas lampas darbojas, apgaismojuma armatūra tīra. Vizuāli vērtējot, mākslīgā apgaismojuma līmenis telpās ir pietekošs.
6.4. Siltumapgāde -nav
6.5. Gaisa apmaiņa -telpās un gaiteņos nodrošināta iespēja veikt dabisko vēdināšanu caur atveramiem logiem. Tualetēs, dušas telpās- mehāniskā nosūces ventilācijas sistēma.
6.6. Ūdens apgāde lokālā centralizēta. Ūdens ņemšanas vieta- artēziskais urbums. Tiek veikts dzeramā ūdens kārtējais monitorings atbilstoši saskaņotajai programmai. Dzeramā ūdens kvalitātes kārtējā monitoringa pēdējie laboratoriskie izmeklējumi ir veikti 2021.gadā, pārbaudes tiek veiktas regulāri, katru gadu.  Inspekcijai iesniegts SIA “Liepājas ūdens” Centrālā testēšanas laboratorijas testēšanas pārskats Nr. 377/22, sastādīts 20.05.2022. Dzeramā ūdens paraugs pēc izmeklētiem rādītājiem (pH, Elektrovadītspēja, Duļķainība, Krāsainība, Smarža, Garša, E.coli, Koliformas baktērijas, Mikroorganismu koloniju skaits pie 220C) atbilst Ministru kabineta 2017.gada 14.novembra noteikumos Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kārtība”  noteiktajām prasībām. Ir nodrošināta karstā ūdens padeve pie dušas iekārtām, roku mazgātnēm. Karstā ūdens sagatavošana-elektriskie ūdenssildītāji. 
6.7. Kanalizācijas sistēma - sadzīves notekūdeņi tiek novadīti vietēja bioloģiska attīrīšanas kanalizācijas sistēmā.           
6.8. Teritorijas labiekārtošana - teritorija ir zonēta: ir sporta un saimniecības zonas. Saimniecības zonā ierīkots betonēts konteineru laukums, teritorija ir uzkopta, nodrošināta atkritumu apsaimniekošana.
6.9. Vides pieejamība - nav nodrošināta.
6.10. Riska faktoru novērtēšana un cita informācija - atpūtas komplekss izvietots pie Baltijas jūras (peldvieta, kura nav atzīta par oficiālo peldvietu un tajā nav nodrošināti glābšanas pasākumi un  netika veikti peldūdens laboratoriskie izmeklējumi).

	7. Slēdziens Telpas atpūtas kompleksa „Draudzība” (Bernātos, Nīcas pagastā, Dienvidkurzemes  novadā) atbilst higiēnas prasībām.

	8. Rekomendējamie pasākumi -
8.1.Gadījumā, ja paredzēta peldēšana tuvākajā ūdenstilpnē (Baltijas jūra), Veselības Inspekcija iesaka veikt peldūdens kvalitātes pārbaudi atbilstoši 28.11.2017. Ministru kabineta noteikumu Nr.692 ,,Peldvietas izveidošanas, uzturēšanas un ūdens kvalitātes pārvaldības kārtība” prasībām.
8.2. Gadījumā, ja tiks paredzēts organizēt bērnu nometnes, ievērojot  bērnu nometņu organizēšanai un darbībai saistošo normatīvo aktu prasības, citā starpā Ministru kabineta 2021.gada 28.septembra noteikumu Nr.662 „Epidemioloģiskās drošības pasākumi Covid-19 infekcijas izplatības ierobežošanai” prasības un LR IZM Valsts izglītības satura centra 2022.gada 7.aprīlī aktualizētas „Vadlīnijas piesardzības pasākumiem bērnu nometņu organizētājiem”.

